Mallorquín - Uiquipedia

# Mallorquín

### De Uiquipedia

El mallorquín (mallorquí en catalán, valencianu y mallorquín) ye una entidá llingüística propia de Mallorca que remanez de la mesma llingua que'l catalán.

Comparte carauterístiques dialeutales coles variantes del catalán de la fastera del Ampurdán.

Carauterízase pola prenunciación en vocal neutra de delles e tóniques (tal y como se creye se facía enantes en tola estensión del dialeutu oriental), pola non alquisición de o que na escritura se fina pa la primer persona del singular del presente d'indicativu (jo pens, jo deman) y pola eliminación de la a nes pallabres esdrúxules terminaes en ia (històri, presènci). Tamién pol amenorgamientu de les combinaciones gua i qua en go i co, sobremanera si van en sílaba átona: aigo, llengo, gordar, coranta, corema... Pero'l so fautor más carauterísticu ye l'usu de los artículos salaos es, sa, ets(enantes de vocal o h), ses s, so y sos (los dos caberos tres la preposición amb). En xeneral, destremase ente la o y la u átones como en tolos dialeutos del catalán occidental.

Amás tien una bayura de pallabres dialeutales propies: Al·lot, cotxo, sebre, gonelles, trunyella etc.

Retrieved from "http://ast.wikipedia.org../../../m/a/l/Mallorqu%C3%ADn.html"

Categoríes: Catalán | Baleares

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- Español